Diari Oficial de la Generalitat Valenciana


Sumari del DOGV 2992, del 15-05-1997 (1997/7580)

ORDRE de 2 de maig de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.
---------------------------------------------------------------------------------------------------------------------------------------------------------------------------------------

### Dades del document

Número de DOGV
:   2992

Data del DOGV
:   15-05-1997

Secció del DOGV
:   CONVENIS I ACTES - CONCESSIÓ DE SUBVENCIONS ADMINISTRATIVES

Número del document
:   1997/7580


Data del document
:   02-05-1997

Organisme emissor
:   Conselleria de Benestar Social

Tipus de document
:   Ordre

Anàlisi jurídica

ORDRE de 2 de maig de 1997, de la Conselleria de Benestar Social, per la qual es modifiquen els crèdits que financen els serveis socials regulats en l'Ordre de 14 de novembre de 1996.
  
El dia 14 de novembre de 1996 va ser dictada l'Ordre de la Conselleria de Treball i Afers Socials per la qual es regulen i es convoquen ajudes en matèria de Serveis Socials per a 1997 (DOGV núm. 2.880, de 29 de novembre de 1996). Aquesta ordre va ser tramitada pel procediment avançat, per la qual cosa no s'hi va poder explicitar el finançament corresponent.
  
De conformitat amb això, i per a complir el que disposa el núm. 11 de l'article 47 de la Llei d'Hisenda Pública, text refós, aquesta Conselleria va dictar una Ordre el dia 17 de febrer de 1997 (DOGV núm. 2.935, de 21 de febrer de 1997) i una altra Ordre el dia 3 d'abril de 1997, en què es donava publicitat als crèdits pressupostaris que finançarien l'Ordre abans esmentada (DOGV núm. 2.971, de 15 de abril de 1997), i alhora s'hi establia el sistema de pagament i de justificació de les esmentades ajudes.
  
Per tal de poder atendre la tramitació i el pagament dels expedients que el 31 de desembre de 1996 havien quedat en saldo de disposició, es va reservar crèdit amb aquest propòsit en totes les línies de subvenció que finançaven la convocatòria d'ajudes esmentada més amunt. Però com que la Conselleria d'Economia, Hisenda i Administració Pública hi ha incorporat posteriorment els crèdits remanents per a l'exercici de 1997, procedeix augmentar l'import dels crèdits que s'han de concedir de quatre de les línies de subvenció, tot això a càrrec del programa pressupostari 13.06.433.07 "Serveis Socials".
  
Per tant, sobre la base de tot allò exposat, i en compliment del que disposa l'últim paràgraf de l'article primer de les ordres de 17 de febrer i de 3 d'abril d'enguany,
  
  
Ordene
  
  
Primer
  
Modificar les quantitats publicades en aquestes ordres en els termes següents:
  
1. Línia 406/97, "Serveis Socials Especialitzats Tercera Edat" (Projecte 1.326) increment de 31.050.900 PTA., i passa de 332.821.212 PTA a 468.429.529 PTA.
  
2. Línia 421/97, "Serveis Socials Especialitzats Menor" (Projecte 1.327) increment de 29.222.705 PTA., i passa de 802.311.336 PTA a 017.579.063 PTA.
  
3. Línia 427/97, "Serveis Socials Especialitzats Dona" (Projecte 1.329) increment de 84.837.792 PTA., i passa de 282.099.748 PTA a 452.310.469 PTA.
  
4. Línia 412/97, "Serveis Socials Especialitzats Discapacitats" (Projecte 676) increment de 87.658.721 PTA., i passa de 5.330.741.205 PTA a 7.150.943.530 PTA.
  
  
Segon
  
Modificar l'article 40 de l'Ordre de 14 de novembre de 1996, de la Conselleria de Treball i Afers Socials, per la qual es regulen i es convoquen ajudes en matèria de Serveis Socials per a 1997.
  
On diu "Imports nets" ha de dir "Imports bruts".
  
  
València, 2 de maig de 1997
  
  
La consellera de Benestar Social,
  
MARCELA MIRÓ PÉREZ